[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.3.2007

SEK(2007) 304

ARBEJDSDOKUMENT FRA KOMMISSIONENS TJENESTEGRENE

Ledsagedokument til FORSLAG TIL EUROPA-PARLAMENTETS OG RÅDETS FORORDNING om ændring af forordning nr. 11 vedrørende afskaffelse af forskelsbehandling med hensyn til transportpriser og transportvilkår, udfærdiget i henhold til artikel 79, stk. (3), i traktaten om oprettelse af Det europæiske økonomiske Fællesskab og af Europa-Parlamentets og Rådets forordning (EF) nr. 852/2004 om fødevarehygiejne Resumé af konsekvensanalysen (forordning nr. 11 - transport) {KOM(2007) 90 endelig}{SEK(2007) 303}{SEK(2007) 301}{SEK(2007) 302}

ARBEJDSDOKUMENT FRA KOMMISSIONENS TJENESTEGRENE

Ledsagedokument til FORSLAG TIL EUROPA-PARLAMENTETS OG RÅDETS FORORDNING om ændring af forordning nr. 11 vedrørende afskaffelse af forskelsbehandling med hensyn til transportpriser og transportvilkår, udfærdiget i henhold til artikel 79, stk. (3), i traktaten om oprettelse af Det europæiske økonomiske Fællesskab og af Europa-Parlamentets og Rådets forordning (EF) nr. 852/2004 om fødevarehygiejne Resumé af konsekvensanalysen (forordning nr. 11 - transport)

Resumé

Det forslag, hvortil denne konsekvensanalyse er knyttet, er en del af det meget omfattende projekt til reduktion af administrative byrder. I henhold til forordning nr. 11 vedrørende afskaffelse af forskelsbehandling med hensyn til transportpriser og transportvilkår, der blev indført i 1960, skal virksomheder, som udfører godstransporter på tværs af EU's grænser, give oplysninger om tariffer, konventioner, prisaftaler og transportvilkår i et transportdokument, som de skal medbringe under transporten. Disse krav stammer fra en tid, hvor transporten internt i EU var stærkt reguleret, og hvor der i henhold til de gældende regler skulle efterkommes en lang række oplysningsforpligtelser. Med liberaliseringen af godstransporten er mange af disse oplysningskrav ikke længere nødvendige. Desuden findes de pågældende oplysninger også i andre dokumenter som f.eks. fragtbreve. Kravet om fortsat at udfylde dette særskilte dokument er ikke forbundet med nogen merværdi, og dets udarbejdelse koster tid og penge for godstransportørerne. Der er offeromkostninger forbundet med den tid, det i øjeblikket tager at udfylde disse formularer: De årlige omkostninger i forbindelse med kravene anslås at udgøre ca. 160 mio. EUR. Da en stor del af virksomhederne i mange EU-landes godstransportsektor er små og mellemstore virksomheder, berøres disse i særlig høj grad af det eksisterende krav.

Hovedformålet med forslaget er at bidrage til Lissabon-strategien for vækst og beskæftigelse, særlig ved at reducere unødvendige administrative byrder. Det operationelle mål er at sikre, at forældede rapporteringskrav fjernes, så godstransportsektoren kan blive mere effektiv. Da målet er at reducere virksomhedernes administrative byrder og forbedre EU's konkurrenceevne og samtidig opretholde beskyttelsesniveauet, er det fuldt ud i overensstemmelse med Lissabon-strategien og strategien for bæredygtig udvikling.

I forbindelse med konsekvensanalysen blev to muligheder overvejet:

Mulighed 1 Ingen ændringer.

Mulighed 2 Forpligtelsen til at give oplysninger om ruter, afstande, priser og andre transportvilkår afskaffes, og det gøres nemmere at anvende oplysninger fra andre kilder som f.eks. fragtbreve og transportvirksomhedernes regnskabssystemer til at sikre, at de nødvendige oplysninger fortsat er til rådighed.

Mulighed 2 er den foretrukne løsning, da den giver omkostningsbesparelser og produktivitetsgevinster, samtidig med at de samme væsentlige oplysninger fortsat vil være til rådighed.